<http://schema.org/articleBody>
"Jos\u00E9 Luis Rodr\u00EDguez Zapatero presidir\u00E0 avui un consell de ministres informal per dissoldre les Corts i convocar oficialment les eleccions del 20-N. Divendres inaugurar\u00E0 la confer\u00E8ncia pol\u00EDtica del PSOE i comen\u00E7ar\u00E0 a comptar els dies que li queden per instal\u00B7lar-se a Lle\u00F3 quan abandoni la Moncloa. Tot i que el conclave socialista per enllestir el programa electoral durar\u00E0 tres dies, l&amp;#039;encara president del govern espanyol nom\u00E9s ser\u00E0 a la primera sessi\u00F3. El PSOE vol girar full a tota velocitat a la gesti\u00F3 de Zapatero per provar de recuperar l&amp;#039;ADN de l&amp;#039;esquerra. A la campanya amb prou feines hi traur\u00E0 el nas.El diputat socialista Jos\u00E9 Antonio P\u00E9rez Tapias definia aix\u00ED la situaci\u00F3 que travessa el partit: &amp;quot;Despullats com en un naufragi, nom\u00E9s supervivents del nostre projecte pol\u00EDtic&amp;quot;. Ell ha estat un dels dirigents m\u00E9s cr\u00EDtics amb la reforma de la Constituci\u00F3 que Zapatero va tirar endavant sense encomanar-se al partit i de bracet amb Mariano Rajoy. Ha estat el lla\u00E7 final a una legislatura tan marcada per la crisi que ha deixat oblidades en un calaix totes les mesures socials que el PSOE prometia a les eleccions del 2008.Plena ocupaci\u00F3El socialisme espanyol admet que \u00E9s molt dif\u00EDcil capgirar les enquestes per evitar una majoria de Mariano Rajoy. Ara la prioritat \u00E9s mobilitzar l&amp;#039;electorat d&amp;#039;esquerres indec\u00EDs i el millor actiu que tenen, asseguren diversos dirigents del PSOE, \u00E9s el candidat, Alfredo P\u00E9rez Rubalcaba. La confer\u00E8ncia que comen\u00E7a divendres -liderada pels exministres Cristina Narbona i Jes\u00FAs Caldera, representants de l&amp;#039;ala m\u00E9s esquerranosa- ha de servir per resituar el debat, enterrar la gesti\u00F3 de ZP i envernissar de nou velles promeses.Ara fa tres anys, els socialistes van garantir que la legislatura que avui s&amp;#039;acaba seria la de &amp;quot;la plena ocupaci\u00F3&amp;quot;. L&amp;#039;objectiu era situar l&amp;#039;atur al 7%, reduir la temporalitat de l&amp;#039;ocupaci\u00F3, establir un salari m\u00EDnim interprofessional de 800 euros l&amp;#039;any 2012 i revaloritzar les pensions. Els n\u00FAmeros finals queden ben lluny. \u00C9s l&amp;#039;her\u00E8ncia econ\u00F2mica d&amp;#039;aquesta legislatura que els socialistes saben que hauran de carregar durant tota la campanya com una motxilla pesada. De fet, el PP ha deixat clar que ser\u00E0 el seu \u00FAnic front de batalla. Ni llengua, ni lluita antiterrorista. Economia i prou. Per evitar m\u00E9s problemes, el govern espanyol ha optat per no prorrogar amb cap decret els pressupostos d&amp;#039;aquest any i s&amp;#039;acull a la possibilitat constitucional de la pr\u00F2rroga autom\u00E0tica. D&amp;#039;aquesta manera, s&amp;#039;escapa de ser ell qui decideixi si s&amp;#039;allarga la congelaci\u00F3 de les pensions o les retallades salarials als funcionaris.Incompliments socialsEl problema de la campanya del PSOE \u00E9s que als incompliments econ\u00F2mics no pot contraposar \u00E8xits en pol\u00EDtica social. L&amp;#039;her\u00E8ncia de Zapatero constata que el govern espanyol ha aparcat, durant els \u00FAltims tres anys i mig, mesures progressistes que no tenien res a veure amb la tempesta als mercats. Rubalcaba ja ha assumit que tornar\u00E0 a prometre idees del 2008 com la llei de la mort digna o de la transpar\u00E8ncia, una de les reclamacions del 15-M.Al tinter s&amp;#039;han quedat alguns dels plats forts del programa prioritari del govern espanyol com la llei d&amp;#039;igualtat de tracte, el finan\u00E7ament local o la regulaci\u00F3 de les lleng\u00FCes cooficials per adre\u00E7ar-se a les institucions de l&amp;#039;Estat. Zapatero tamb\u00E9 va ordenar desar en un calaix la llei de llibertat de culte. El programa federalitzador, amb la reforma del Senat, tampoc s&amp;#039;ha complert.Els aplaudiments a Zapatero l&amp;#039;\u00FAltim dia de ple van ser tebis."^^<http://www.w3.org/2001/XMLSchema#string>
<http://www.ara.cat/cronica/PSOE-gira-full-lherencia-ZP_0_561543904.html>